**Welsh harp**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Welsh harp

Liniștea se-așterne pe un mal de lac

în oglinda apei soarele zâmbește,

își apleacă fruntea peste un copac

si privind minunea parcă-ntinereste.

Cerul larg deschide aripile sale

prin fereastra zilei razele pătrund,

salcia pletoasă tremură a jale

între nuferi albi, lebede se-ascund.

Se aud în zare gâște-ntârziate

sângeră pe ramuri frunze de arțar,

s-a umplut văzduhul de înaripate

Pe o frunză lată plânge un țânțar.

Fluturii regali, se-odihnesc pe-o floare

care îi cuprinde cu petale mici,

roiuri de albine vin din depărtare,

stă pitit sub iarbă puiul de arici.

Valuri argintii, se agită-n soare

apa-i cristalină, plină de mister,

pescărusi de nea vin în ascultare

si atrag cu sine îngerii din cer.

Farmecul naturii răscoleste firea

fulguiesc salcâmii clătinați de vânt,

lacul înc-odată gustă nemurirea

când coboară cerul, slava, pe pământ.

M Horlaci. 30/05/16